**Drumul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerul pune iubirea în inimi,

Lumină de praf unsă cu miere,

Ceață-n fuior plină de patimi

În zori de zi când somnul piere...

Drumul bătut de alte visări

Se desfășoară sub pașii de roți

Și tot mă cheamă largi depărtări

Să nu mai bat cu gânduri la porți...

Fug ochii în munți și se ascund

Prin nori de ceață ca să spele

Îngrijorarea și prea profund

Se prind de cerul fără stele.

Brâu de asfalt pe pântecul alb

Se desfășoară ca să-mi încing

Imaginații care fac colb...

În mintea mea nimic nu disting!

Mă fascinează drumul și cânt,

Cerul vibrează și-mbrățișează

Suflet hoinar, zâmbet de vânt,

Brazii pe culmi poetic dansează.

Ce minunat e drumul prin munți,

E dimineață, e ceață și iarna

Lasă brazii și munții cărunți

Viselor dulci să țină trena!